CELEX: 22019D1075
Language: hu
Date: 2017-09-22 00:00:00
Title: Az EGT Vegyes Bizottság 187/2017 határozata (2017. szeptember 22.) az Európai Gazdasági Térségről szóló megállapodás XIX. mellékletének (Fogyasztóvédelem) módosításáról (2019/1075)

27.6.2019   
               
               
                  HU
               
               
                  Az Európai Unió Hivatalos Lapja
               
               
                  L 174/59
               
            
         AZ EGT VEGYES BIZOTTSÁG 187/2017 HATÁROZATA
         (2017. szeptember 22.)
         az Európai Gazdasági Térségről szóló megállapodás XIX. mellékletének (Fogyasztóvédelem) módosításáról (2019/1075)
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
         mivel:
         
                     (1)
                  
                  
                     Az utazási csomagokról és az utazási szolgáltatásegyüttesekről, valamint a 2006/2004/EK rendelet és a 2011/83/EU európai parlamenti és tanácsi irányelv módosításáról, továbbá a 90/314/EGK tanácsi irányelv hatályon kívül helyezéséről szóló, 2015. november 25-i (EU) 2015/2302 európai parlamenti és tanácsi irányelvet (1) bele kell foglalni az EGT-megállapodásba.
                  
               
                     (2)
                  
                  
                     Az (EU) 2015/2302 irányelv 2018. július 1-i hatállyal hatályon kívül helyezi az EGT-megállapodásba foglalt 90/314/EGK tanácsi irányelvet (2), amelyet következésképpen 2018. július 1-i hatállyal el kell hagyni az EGT-megállapodásból.
                  
               
                     (3)
                  
                  
                     Az EGT-megállapodás XIX. mellékletét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás XIX. melléklete a következőképpen módosul:
            
                        1.
                     
                     
                        A szöveg a 7f. pont (2006/2004/EK európai parlamenti és tanácsi rendelet) után a következő francia bekezdéssel egészül ki:
                        
                                    „—
                                 
                                 
                                    
                                       32015 L 2302: az Európai Parlament és a Tanács 2015. november 25-i (EU) 2015/2302 irányelve (HL L 326., 2015.12.11., 1. o.)”.
                                 
                              
                  
                        2.
                     
                     
                        Az 7i. pont (2011/83/EU európai parlamenti és tanácsi irányelv) a következővel egészül ki:
                        „, az alábbi módosítással:
                        
                                    —
                                 
                                 
                                    
                                       32015 L 2302: az Európai Parlament és a Tanács 2015. november 25-i (EU) 2015/2302 irányelve (HL L 326., 2015.12.11., 1. o.)”.
                                 
                              
                  
                        3.
                     
                     
                        A melléklet a 7k. pont (2013/11/EU európai parlamenti és tanácsi irányelv) után a következő ponttal egészül ki:
                        
                                    „7l.
                                 
                                 
                                    
                                       32015 L 2302: az Európai Parlament és a Tanács (EU) 2015/2302 irányelve (2015. november 25.) az utazási csomagokról és az utazási szolgáltatásegyüttesekről, valamint a 2006/2004/EK rendelet és a 2011/83/EU európai parlamenti és tanácsi irányelv módosításáról, továbbá a 90/314/EGK tanácsi irányelv hatályon kívül helyezéséről (HL L 326., 2015.12.11., 1. o.).
                                    Az irányelv rendelkezései e megállapodás alkalmazásában a következő kiigazítással értendők:
                                    A 14. cikk (4) bekezdésében az »Unióra nézve« szövegrész »egy EFTA-államra nézve« szövegrészként értendő.”
                                 
                              
                  
                        4.
                     
                     
                        A 7. pont (90/314/EGK tanácsi irányelv) szövegét 2018. július 1-i hatállyal el kell hagyni.
                     
                  
         
            2. cikk
            Az (EU) 2015/2302 irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
         
         
            3. cikk
            Ez a határozat 2017. szeptember 23-án lép hatályba, feltéve hogy az EGT-megállapodás 103. cikkének (1) bekezdésében előírt összes bejelentést megtették (*1).
         
         
            4. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2017. szeptember 22-én.
            
               
                  az EGT Vegyes Bizottság részéről
               
               
                  az elnök
               
               Sabine MONAUNI
            
         
         
            (1)  HL L 326., 2015.12.11., 1. o.
         
         
            (2)  HL L 158., 1990.6.23., 59. o.
         
         
            (*1)  Alkotmányos követelmények fennállását jelezték.